Pandemia e COVID-19 në Gjeorgji

Ky artikull dokumenton ndikimin e Koronavirusit 2019–20 në Gjeorgji.

Historiku i pandemisë
Pandemia e Koronavirusit 2020 është konfirmuar edhe në Gjeorgji me rastin e parë të infektimit në Tbilisi në 26 shkurt 2020.

Të gjitha fluturimet nga Kina dhe Wuhan me destinacion aeroportin ndërkombëtar të Tbilisit ishin pezulluar deri më 27 janar. Ministria e Shëndetësisë bëri me dije përmes një deklarate zyrtare se të gjithë pasagjerët e ardhur nga Kina do të kontrolloheshin dhe ekzaminoheshin. Gjeorgjia ka mbyllur zyrtarisht të gjithë fluturimet me Iranin.

Në 26 shkurt Gjeorgjia konfirmoi rastin e parë infektiv të koronavirusit. Një burrë 50 vjeçar, i cili ishte kthyer nga Irani, u shtrua në Spitalin Infektiv në Tbilisi. Ai ishte kthyer në kufirin gjeorgjian përmes një taksije nga Azerbajxhani. 

Në 28 shkurt, një tjetër rast u regjistrua. Një grua 31 vjeçare gjeorgjiane, e cila kishte udhëtuar në Itali rezultoi pozitive dhe u shtrua në Spitalin Infektiv në Tbilisi. 

29 persona të tjerë po mbahen të izoluar në spitalin e Tbilisit për shkak se dyshohet se mund të jenë të infektuar. 

Në 5 mars, rreth 5 persona të tjerë rezulatuan pozitiv në testin e koronavirusit, duke e rritur në këtë mënyrë në 9 numrin e të infektuarve në vend. Drejtori i Qendrës Kombëtare për Kontrollin e Sëmundjeve, Amiran Gamkrelidze u shpreh se këta pesë të infektuar i përkisnin kategorisë së udhëtarëve të kthyer nga Italia. 

Në 12 mars, presidentja Salome Zourabichvili në një dalje televizive bëri thirrje për qetësi dhe solidaritet. 

Në 15 mars, 33 raste janë konfirmuar pozitive, 637 janë karantinuar dhe 54 janë nën trajtimin spitalor intensiv..

 Shiko edhe 

Pandemia e koronavirusit 2019–20

 Referime 


Kategoria:Pandemia e COVID-19 sipas shteteve dhe territoreve
Kategoria:Pandemia e COVID-19 në Azi